Heihei!

**Månedens sanger/eventyr: På loven sitter nissen
Månedens bøker: Bukkene bruse og julenissen
Praktiske opplysninger:**

* HUSK å merke ALT! (utetøy, sko, klær, smokker, tepper, matbokser)
* Barnehagen sine telefonnummer.

 61 18 71 79 (Lille My)- 46966814 94832297 (Knerten)

* Ta med drikkeflaske TIL BHG, OG HJEM IGJEN HVER DAG.
* Barnehagens åpningstid: 06.30 – 17.00
* Frokost til Knerten og Lille My vil være inne på Lille My fra kl. 07 – 08. Barna har med egen niste. Barna får mat av bhg kl. 10:30 og kl. 13:30

**Viktige dager i desember:
01.12** Julegrantenning, barnehagen blir 15 år!
**06.12** bake lussekatter (ha med eget forkle)
**13.12** Lucia
**14.12** Nissefest
**19.12** Pepperkakebaking (ha med eget forkle og liten kjevle) merk med navn.
**21.12** Julelunsj
**22.12** Julekaffe i barnehagen

**Bursdager
16.12** Johannes 2 år! HURRAAA

Nå har November flydd forbi oss, vi har fortsatt fokus på trygghet og felleskap. Vi har derfor delt oss mye inn i smågrupper. I uteleken ser vi at barna bare blir mer og mer selvstendige. Vi har i stor grad kommet oss ut kl 08.00 og vi ser dette er et fint tidspunkt å komme oss ut på. Vinden har ikke rukket og tatt seg opp og det har stort sett vært god temperatur. Vi har fortsatt med ulike versjoner av bukkene bruse, der barna har fått mulighet til å forme historien. Inneleken utvikler seg stadig og vi ser stadig nye lekerelasjoner. Vi gir masse plass til leken, rammeplanen sier at: «Leken skal ha en sentral plass i barnehagen, og lekens egenverdi skal anerkjennes*.*»Lekens egenverdi kan beskrives som den leken som barna lever seg inn i, og er deres egen. Den leken som barna er så langt inne i og glemmer tid og sted. Vi fokuserer på at disse lekene skal få plass, og de kan være litt karnevalske (ta stor plass og bråke litt). Det er derfor viktig at dere som foreldre også ser kvaliteten av leken som foregår 😊

Knerten Hovedrommet vårt:
Barnehagens fysiskemiljø skal være trygt og utfordrende og gi barna allsidige bevegelseserfaringer. Personalet skal utforme det fysiskemiljøet slik at alle barn får muligheter til å delta aktivt i lek og andre aktiviteter, og slik at leker og materiell er tilgjengelig for barna. Vi har sklie, god plass for barna å utfolde seg, toddler-leken (løping, herming og fysiske aktiviteter, dans og turning på madrassen). Vi har også et eget hjørne til konstruksjonsleken og bord til formingsaktiviteter.

Mummi:
Her har vi lagt opp til rollelek, med matlaging og dukker. Vi bidrar til at barna får felles erfaringer som grunnlag for lek og legge til rette for utvikling av leketemaer, fremmer et inkluderende miljø der alle barna kan delta i lek og erfare glede i lek. Støtte barnas initiativ til samspill og bidra til at alle kan få leke med andre, oppleve vennskap og lære å beholde venner. Her er rolleleken sentral.

***Desember:***I desember skal vi ha fokus på jul og advent. Vi skal bruke Bukkene bruse og julenissen, vi leser litt hver dag 😊. Ett barn bli trukket hver dag og er dagens hjertebarn. I tillegg til dette skal vi ha en sansekalender der vi smaker, lukter, lytter og føler på noe i samlingsstund. Hjertebarnet får henge hjertet sitt i vinduet, og vi teller ned til juleaften! I desember skal vi bake lussekatter, pepperkaker, ha julegrantenning samt feire bursdagen til barnehagen vår, vi skal markere Lucia, ha nissefest og julelunsj. (Viktig at alle sjekker datoene for de ulike arrangement) Vi skal ha fokus på å gi ungene en rolig, koselig og minnerik førjulstid. Vi skal ha mange fine formingsaktiviteter, drive med forskjellige kunstneriske uttrykksformer og lage noen julehemmeligheter som barna får med seg hjem for juleaften.
Vi ønsker at alle har gode klær og sko tilgjengelig på plassen, ettersom vi fortsatt er mye ute. Temperaturen blir lavere og det er tid for å finne frem varme vintersko, votter og dresser. Sjekk også om alt passer, gjerne med en ullsokk nedi skoene :D

|  |
| --- |
| **Rammeplan:**Får kjennskap til grunnleggende verdier i kristen og humanistisk arv og tradisjon og blir kjent med religioner og livssyn som er representert i barnehagen. |

**Fagområder:**

|  |  |  |  |  |  |  |
| --- | --- | --- | --- | --- | --- | --- |
| **Kommunikasjon, språk og tekst**:Møter et mangfold av eventyr, fortellinger, sagn og uttrykksformer | **Kropp, bevegelse, mat og helse:**Vi skal være aktive og tilstedeværende, støtte og utfordre barna til variert kroppslig lek og anerkjenne barnets mestring | **Kunst, kultur og kreativitet:**Møter et mangfold av kunstneriske og kulturelle uttrykksformer og utforsker og deltar i kunst- og kulturopplevelser sammen med andre | **Natur, miljø og teknologi:**Vi skal jobbe for at barna får gode opplevelser med friluftsliv året rundt | **Antall, rom og form:**Legge til rette for matematiske erfaringer gjennom å berike barnas lek og hverdag med matematiske ideer og utdypende samtaler | **Etikk, religion og filosofi:**Gi barna kjennskap til å markere merkedager, høytider og tradisjoner i den kristne kulturarven og andre religioner og livssyn som er representert i barnehagen | **Nærmiljø og samfunn:**Får kjennskap til grunnleggende verdier i kristen og humanistisk arv og tradisjon og blir kjent med religioner og livssyn som er representert i barnehagen |